02/06/2022 | Administración LocalMunicipal
Oleiros
Convocatoria de subvenciones y ayudas públicas

De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/629388) O Servizo de Normalización Lingüística do Concello de Oleiros convoca o II Premio TikTok, unha proposta que pretende estimular a creatividade entre a mocidade, animar á creación de vídeos en lingua galega con novos formatos e contribuír á creación dunha comunidade galega en TikTok afastada de tópicos e estereotipos. Poderán concorrer a este premio todos os rapaces e rapazas da ESO e bacharelato escolarizados/as no Concello de Oleiros. Poderán elaborar e presentar os vídeos individualmente ou en parellas. Establécense tres categorías atendendo ao curso ao que pertenza cada participante: - Categoría 1: 1º e 2º de ESO - Categoría 2: 3º e 4º de ESO - Categoría 3: 1º e 2º de bacharelato A lingua na que se realizarán os vídeos será o galego tanto no seu uso oral, como escrito. Os vídeos deben ser de creación propia, realizados a través da aplicación TikTok e a súa temática será a literatura galega, a lingua ou a situación sociolingüística. A duración de cada peza será dun máximo de 1 minuto e valorarase, ante todo, a súa orixinalidade. Non se admitirán vídeos que promovan unha mensaxe violenta, denigrante, ofensiva ou discriminatoria. O prazo de inscrición será de 20 días naturais e comezará ao día seguinte da publicación do correspondente anuncio no Boletín Oficial da Provincia da Coruña. Para inscribirse no certame deberase enviar ao correo electrónico lingua@oleiros. org a seguinte documentación: Ficha de participación (incluída como anexo da presente convocatoria) cuberta, asinada e acompañada dos documentos nela indicados. Vídeo co que se desexa participar. Todas as pezas admitidas serán publicadas na conta de Instagram das casas da mocidade do Concello de Oleiros @centrosmocidadeoleiros co cancelo #tiktokoleiros. A presentación a este concurso supón a aceptación das presentes bases. O xurado estará formado por persoal do Concello relacionado coa cultura, a lingua e poderá contar co apoio de persoas especializadas. Presidenta: concelleira delegada de Cultura e Normalización Lingüística Suplente: concelleira delegada de Ensino e Xuventude Secretaria: técnica de Normalización Lingüística Suplente: programador cultural Vogais: unha persoa especializada en lingua e literatura galegas, que será designada pola concelleira delegada de Cultura. Unha vez pechado o prazo de recepción dos vídeos participantes, o xurado procederá a unha fase de pre-selección para comprobar se cada unha das videocreacións se axusta aos requisitos establecidos nas presentes bases. Os vídeos admitidos nesta primeira fase de pre-selección, cuxo obxectivo non será outro que a comprobación de que ningún dos vídeos conteña mensaxes violentas, denigrantes, ofensivas ou discriminatoria, publicaranse na conta de Instagram @centrosmocidadeoleiros para animar ao voto do público nos prazos indicados. O fallo será inapelable e farase público no mes de xullo de 2022.6.1. Establécense en cada categoría os seguintes premios: Premio do público: o vídeo que consiga máis “gústame” no perfil de Instagram @centrosmocidadeoleiros recibirá unha pulseira intelixente (Smart Band). O prazo de votación para determinar os premios do público será de 7 días naturais e a súa apertura publicarase na web municipal e no Instagram @centrosmocidadeoleiros. Para poder votar será necesario ser seguidor/a da conta de Instagram @centrosmocidadeoleiros. Premio do xurado: o vídeo mellor valorado polo xurado recibirá uns auriculares sen fíos. Só se poderá percibir un dos dous premios.6.2. En caso de que un vídeo gañador sexa elaborado por dúas persoas, recibirán un premio cada unha.6.3. O valor de cada premio non excederá de 300 euros.6.4. O xurado elaborará unha acta na que fará constar o resultado da súa deliberación. Os premios serán concedidos por resolución da concelleira delegada de Cultura e Normalización Lingüística, coa proposta previa da responsable do servizo. A entrega efectuarase nun acto público que terá lugar na data que se determine pola Concellería, e que se publicará na conta de Instagram @centrosmocidadeoleiros. De conformidade co Regulamento xeral de protección de datos do Parlamento Europeo e do Consello, do 27 de abril de 2016, os datos persoais recollidos na tramitación desta convocatoria, cuxo tratamento e publicación autoricen os pais, nais e titores/as legais das persoas interesadas mediante a presentación das súas obras, serán tratados co obxecto de xestionar o presente procedemento, así como para informar as persoas interesadas sobre o seu desenvolvemento. Así mesmo, tanto os nomes das persoas gañadoras como as súas creacións serán publicados na páxina web municipal e incorporados na Base de Datos Nacional de Subvencións. No caso de querer rectificar ou cancelar os ditos datos poderanse poñer en contacto co Servizo de Normalización Lingüística do Concello de Oleiros mediante o envío dunha comunicación ao seguinte enderezo: rúa do Inglés, 13, Perillo, CP 15172, Oleiros. Oleiros 24/5/2022 Angel García Seoane Alcalde de Oleiros